**Obec VEĽKÉ BLAHOVO**

Všeobecne záväzné nariadenie

č. 2/2019

o podmienkach predaja výrobkov a poskytovaní služieb

na trhových miestach v obci Veľké Blahovo

VZN vyvesené na úradnej tabuli obce dňa: 19.6.2019

VZN zvesené z úradnej tabule obce dňa: ....................

VZN zverejnené na internetovej úradnej adrese obce dňa: 19.6.2019

VZN nadobúda účinnosť dňom: 5.7.2019

Júlia Gányovicsová

starostka obce

Všeobecne záväzné nariadenie

č. 2/2019

OBCE VEĽKÉ BLAHOVO

o podmienkach predaja výrobkov a poskytovaní  
služieb na trhových miestach v obci Veľké Blahovo

Obecné zastupiteľstvo v o Veľkom Blahove podľa § 4 ods.3 písm. i) a § 6 ods. 1 zákona č. 369/1990 Zb. o obecnom zriadení v znení neskorších zmien a predpisov a ustan. § 3 ods.3 zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len zák.č. 178/1998 Z.z.) vydáva toto Všeobecne záväzné nariadenie Obce Veľké Blahovo o podmienkach predaja výrobkov a poskytovania služieb na trhových miestach v obci Veľké Blahovo (ďalej len nariadenie).

Článok 1  
Úvodné ustanovenie

Toto nariadenie upravuje podmienky predaja výrobkov a poskytovania služieb na trhových miestach v obci Veľké Blahovo (ďalej len „trhové miesto“) a to:

1. druh predávaných výrobkov a poskytovaných služieb,
2. druh a obdobie konania a rozsah príležitostných trhov,
3. trhové dni, predajný a prevádzkový čas,
4. technické, prevádzkové a estetické podmienky stánku s trvalým stanovišťom
5. ďalšie skutočnosti dôležité z hľadiska obce

Článok 2  
Základné pojmy

1. Trhovým miestom pre účely tohto nariadenia je trhovisko, stánok s trvalým stanovišťom, verejné priestranstvo určené na príležitostný trh alebo na ambulantný predaj:
2. **trhovisko** je nekryté alebo čiastočne kryté priestranstvo trvale vyhradené na sústredený predaj výrobkov a poskytovaných služieb,
3. **príležitostný trh** je predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
4. **ambulantný predaj** je predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou, za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zariadenie sa vyžaduje stavebné povolenie podľa osobitného predpisu,
5. **stánok s trvalým stanovišťom** je stánok s celoročnou prevádzkou alebo so sezónnou prevádzkou, ktorý je stavbou podľa §43 zákona č.50/1976 Zb. v znení neskorších predpisov (stavebný zákon) umiestnenou na verejnom priestranstve a je vlastnený predávajúcim alebo prenajatý predávajúcemu.
6. Za trhové miesto sa považuje aj priestranstvo alebo nebytový priestor, ktorý nie je prevádzkarňou, ale fyzická alebo právnická osoba, ktorá je jeho vlastníkom, ho prenajme na ambulantný predaj po splnení podmienok podľa článku 3 tohto VZN.

**3**. **Na území obce sú povolené nasledovné trhové miesta:**

1. **Trhovisko:**

* na ul. Školskej za autobusovým stánkom oproti predajne COOP Jednota - (trhovisko so zastrešenými stánkami ), trvale vyhradené na sústredený predaj výrobkov a poskytovanie služieb ako

1. **Verejné priestranstvá určené na ambulantný predaj:**

* priestranstvo pod schodmi Miestneho kultúrneho strediska – na ambulantný predaj z auta

1. **Príležitostné trhy:**

* vymedzené priestory na ul. Školskej pri Obecnom parku na námestí a v jeho okolí hodových osláv a obecných akcií
* vo vestibule a v zasadacej miestnosti Miestneho kultúrneho strediska - na predaj odevov a zmiešaného tovaru a na predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou
* na štadióne futbalového ihriska Veľké Blahovo a na vymedzených priestoroch popri parku pri škole – počas kultúrnych a športových aktivít

**Článok 3**

**Druh predávaných výrobkov a poskytovaných služieb na trhových miestach**

1. **Na trhových miestach sa môžu predávať:**
2. potravinárske výrobky:

* ovocie a zelenina - musia vyhovovať hygienickým požiadavkám v súlade s platnými právnymi predpismi,
* sušené ovocie, orechy, tepelne upravené gaštany a zemiaky, kukuricu, pukance a podobný sortiment
* huby - je možné predávať len na základe "Osvedčenia o znalosti húb" vydaného regionálnym hygienikom
* včelí med a včelie produkty po predložení dokladu veterinárnej správy z miesta pôvodu potraviny
* lesné plodiny - možno predávať len na základe dokladu o ich nadobudnutí,
* slepačie vajcia, pekárenské a cukrárenské výrobky, mäso a mäsové výrobky,

mliečne výrobky, všetko podľa podmienok stanovených orgánom potravinárskeho dozoru,

* potravinárske výrobky v pojazdných predajniach schválených príslušnými orgánmi verejného zdravotníctva.

1. ostatné výrobky

* stromčeky,
* kvetiny,
* ľudové umelecké a remeselnícke výrobky.

1. spotrebné výrobky, najmä textilné výrobky, odevné výrobky, obuv, domáce potreby, elektrotechnické výrobky, výrobky spotrebnej elektroniky, drobný tovar, papierenské výrobky, kozmetika, drogériový tovar, športové potreby a hračky sa môžu predávať len v prevádzkarňach tržníc, v stánkoch s trvalým stanovišťom na trhoviskách,
2. na príležitostných trhoch, pred prevádzkarňou jej prevádzkovateľom a v pojazdných predajniach. Tieto obmedzenia sa nevzťahujú na propagačné predajné akcie spojené s uvádzaním nových výrobkov na trh.
3. **Na trhových miestach sa zakazuje predávať:**

* zbrane a strelivo
* výbušniny a pyrotechnické výrobky
* tlač a iné veci, ktoré ohrozujú mravnosť
* tabak a tabakové výrobky
* liehoviny, destiláty a spotrebiteľský balené alkoholické nápoje; zákaz sa nevzťahuje na predaj liehovín a destilátov na príležitostných trhoch
* jedy, omamné a psychotropné látky
* lieky
* automobily, motocykle, ich súčiastky a príslušenstvo
* chránené druhy živočíchov, exempláre voľne žijúcich živočíchov a nebezpečné živočíchy
* živé zvieratá: zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia a zvody zvierat organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,
* chránené rastliny, exempláre rastlín a invázne druhy rastlín
* ostatné výrobky, ktoré nepovoľujú príslušné právne predpisy.

1. **Na trhových miestach možno poskytovať tieto služby:**

* pohostinské a reštauračné služby, rýchle občerstvenie a stravovanie
* brúsenie nožov, nožníc a nástrojov
* oprava dáždnikov
* oprava a čistenie obuvi
* kľúčové služby
* čistenie peria, výroba paplónov a podušiek
* meranie ostrosti zraku

1. Ambulantne sa môžu predávať:
2. knihy, periodická tlač
3. drobné umelecké predmety a drobné remeselné výrobky
4. jedlá a nápoje určené na priamu konzumáciu na mieste
5. balená zmrzlina
6. ovocie a zelenina
7. kvety, dreviny, priesady
8. žreby okamžitých lotérií a žrebových vecných lotérií
9. sladkovodné trhové ryby v súlade vyhlášky č.425/2012 Z.z. o produktoch rybolov a výrobkov z nich
10. Ambulantný predaj pri cestách mimo obce sa zakazuje.
11. V pojazdných predajniach sa môžu predávať výrobky za podmienok podľa

osobitného predpisu Zákona č.455/1991 Zb. o živnostenskom podnikaní v znení

neskorších predpisov. Zákon č.152/1995 Z. z. v znení neskorších predpisov.

**Článok 4**

**Druh, obdobie konania a rozsah príležitostných trhov**

. **1. Druhy príležitostných trhov:**

a) Hodové oslavy (máj, jún)

b) Deň Jána Bihariho (august, september)

c) Trhy v Miestnom kultúrnom stredisku

* predaj odevov a zmiešaného tovaru,
* predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou (Mamaburzička)

e) Trhy počas vybraných akcií

Článok 5

Trhové dni, predajný a prevádzkový čas

1. Na povolených trhových miestach na území obce sa určujú trhové dni pondelok, streda, piatok od 8.00 do 16.00 hod. a v sobotu od 6.00 hod do 12.00 hod., pričom konkrétne trhové dni, predajný a prevádzkový čas a rozsah predávaných výrobkov pre trhovisko a príležitostné trhy na území obce sú upravené v trhovom poriadku.
2. Trhový poriadok povolených trhových miest na území obce schvaľuje obecné zastupiteľstvo formou všeobecne záväzného nariadenia.

**Článok 6**

**Technické, prevádzkové a estetické podmienky stánku s trvalým stanovišťom**

Obec Veľké Blahovo neprevádzkuje stánky s trvalým stanovišťom s celoročnou alebo sezónnou prevádzkou.

**Článok 7**

**Povolenie na zriadenie trhového miesta a na predaj výrobkov a poskytovania služieb**

1. **Povolenie** na zriadenie trhového miesta a na predaj výrobkov a poskytovanie služieb na trhovom mieste **vydáva Obec Veľké Blahovo**.
2. Povolenie na umiestnenie prenosného predajného zariadenia na trhovisku alebo tržnici vydáva správca trhového miesta.

3. Pri povoľovaní zriadenia trhového miesta obec prihliada na ochranu verejného poriadku, verejný záujem, účelnosť, bezpečnosť a kultúrnosť predaja výrobkov a poskytovania služieb a na účelnosť výstav, veľtrhov a podobných akcií vo verejnom záujme.

4. Povolenie na predaj výrobkov a poskytovanie služieb na trhovom mieste sa vydáva na základe

žiadosti o povolenie na predaj výrobkov a poskytovanie služieb na trhovom mieste.

**Článok 8**

**Cenník trhových miest a podmienky predaja**

1. Cenník trhových miest a podmienky predaja sú súčasťou Smernice o podmienkach predaja výrobkov a poskytovaní služieb na trhových miestach v obci Veľké Blahovo, ktorá tvorí prílohu tohto nariadenia.

**Článok 9**

**1. Na trhových miestach môžu predávať:**

1. fyzické a právnické osoby oprávnené na podnikanie podľa osobitných predpisov,
2. fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
3. občania predávajúci vlastné použité výrobky v primeranom množstve medzi sebou,
4. predávať výrobky podľa ods. 1 písm. b) a c) môžu za rovnakých podmienok i občania iných členských štátov Európskej únie.

**Článok 10**

**Práva a povinnosti správcu trhoviska a príležitostného trhu**

1. Správcom trhoviska a príležitostných trhov je obec Veľké Blahovo.
2. Správcom trhových miest s ambulantným predajom je Obec Veľké Blahovo. Ak je trhovým miestom priestranstvo alebo nebytový priestor, ktorý nie je prevádzkárňou, ale fyzická osoba alebo právnická osoba, ktorá je jeho vlastníkom ho prenajme na ambulantný predaj, za správcu trhového miesta sa považuje ich prenajímateľ.
3. Správca trhoviska je povinný vypracovať trhový poriadok, ktorý schválený vydá všeobecne záväzným nariadením a zverejní na viditeľnom mieste.
4. Trhovisko musí byť označené informačnými tabuľami s časom predaja.
5. Obec po vydaní povolenia na ambulantný predaj výrobkov, má povinnosť túto skutočnosť ohlásiť finančnej správe.
6. Správca je povinný určiť predajcovi trhové miesto.
7. Obec Veľké Blahovo kontroluje u predávajúceho:
8. oprávnenie na podnikanie v danej oblasti a povolenie na predaj výrobkov na trhových miestach,
9. doklad o nadobudnutí tovaru , daňový doklad,
10. používanie elektronickej registračnej pokladnice,
11. udržiavanie poriadku, hygieny a čistoty počas predaja výrobkov a poskytovania služieb a po ich skončení,
12. dodržiavanie trhového poriadku a hygienických predpisov,
13. pri predaji húb správca trhoviska kontroluje osvedčenie o znalosti húb predávajúceho,
14. primeranosť predaja a množstva vlastných použitých výrobkov
15. napomáha kontrolným orgánom pri výkone dozoru.

Článok 11

Orgány dozoru, kontroly a sankcie

1. Dozor nad dodržiavaním tohto VZN vykonávajú (§ 12 zákona č. 178/1998 Z.z.):

* Slovenská obchodná inšpekcia
* Obec Veľké Blahovo

a.) kontrolór obce

b.) poverený pracovník obce

c.) orgán policajného zboru

* Orgány štátnej správy vo veciach úradnej kontroly potravín (§ 21 zákona č. 152/1995 Z.z. o potravinách)

1. Sankcie:

Za nedodržanie alebo porušenie tohto trhového poriadku sa uplatnia sankcie podľa zákona č. 178/1998 Z. z. v znení neskorších predpisov.

**Článok 12**

**Zákazy**

1. Na trhových miestach je zakázané v záujme dodržiavania čistoty a hygieny

a) držanie a vodenie psov,

b) prechádzať a stáť s bicyklom ( resp. motocyklom )

c) do priestorov trhoviska je zakázaný vjazd všetkých motorových vozidiel.

Článok 13

**Spoločné a záverečné ustanovenia**

1. Na tomto Všeobecne záväznom nariadení sa uznieslo Obecné zastupiteľstvo vo Veľkom Blahove, dňa 19.6.2019, uznesením OZ č. 8/2019/67

2. Toto nariadenia nadobúda účinnosť 15-tým dňom od jeho vyvesenia na úradnej tabuli.

3. Zmeny a doplnky tohto Všeobecne záväzného nariadenia schvaľuje Obecné zastupiteľstvo obce Veľké Blahovo.

Júlia Gányovicsová

starostka obce

Smernica

OBCE Veľké Blahovo

o podmienkach predaja výrobkov a poskytovaní

služieb na trhových miestach v obci Veľké Blahovo

1. **Cenník trhových miest a podmienky predaja**

**1. Obec stanovuje tieto poplatky za predaj na trhovisku:**

a) ovocie, zelenina a kvety z vlastných prebytkov – .7.,-€/stôl/deň

----€/m2

ostatný tovar - ....7../stôl/deň

-.....----...€/m2

b) ambulantný predaj – ....7...,-€/auto/deň/1 predaj

c) predaj živej hydiny z auta – ....7....€ /1predaj

d) príležitostné trhy na hodových oslavách – .....15....,-€/stôl/deň

e) prenájom MKS na predaj – ..........,-€/hod.

f) poskytovanie služieb ( objednávky na čistenie peria, objednávky na montovanie

žalúzií, objednávky na výrobu náhrobných kameňov a pomníkov a ich čistenie,

meranie ostrosti zraku, oprava dáždnikov, brúsenie nožov a nožníc...) – .7,-€/akcia

Poplatky za trhové miesto vyberá priamo na trhovom mieste pracovníčka obce.

**2. Obec stanovuje tieto termíny a poplatky za vyhlásenie v miestnom rozhlase a zverejnenie v káblovej televízii:**

a) termíny hlásenia – pondelok, utorok a štvrtok o 15,00hod.

* streda o 16,00hod.
* piatok o 13,30hod.

b) poplatok za vyhlásenie – ....2...€/hlásenie

c) poplatok za zverejnenie v káblovej televízii – bez poplatku

Poplatky za vyhlásenie sa vyberajú v hotovosti do pokladne obce pri ohlásení sa predajcu na Obecnom úrade.

1. **Obec stanovuje tieto poplatky za prenájom verejného priestranstva počas**

**hodových dní na umiestnenie technicko-zábavnej činnosti:**

a) veľký kolotoč – bez poplatku

b) malý kolotoč – bez poplatku

c) strelnica – bez poplatku

Júlia Gányovicsová

starostka obce